કિશોર કાનાણીના જણાવ્યા પ્રમાણે તેઓ જ્યારે હિરાબાગ પાસે લોકસંપર્કમાં નીકળ્યા હતા. ત્યારે આ હુમલો કરાવવામાં આવ્યો છે. આ ઘટના બાદ પરિસ્થિતિ વધુ ન વણસે તે માટે પોલીસ કાફલો ખડકી દેવામાં આવ્યો હતો અને પોલીસે ઘટનાને થાળે પાડી હતી. હાલ તો પરિસ્થિતિ શાંત થઈ ગઈ છે પરંતુ હવે આ ઘટનામાં નવો ફણગો શું ફૂટે છે તે જોવું રહ્યું. નોંધનીય છે કે ગુજરાતમાં વિધાનસભાની ચૂંટણી ચાલી રહી છે ત્યારે આવી ઘટનાએ ગુજરાતનું રાજકારણ ગરમાયું છે.